**ОБЯВЛЕНИЕ**

**Министерството на външните работи, на основание чл. 10а, ал. 2 от Закона за държавния служител и чл. 14 ал. 2 от Наредбата за провеждане на конкурсите за държавни служители, обявява конкурс за назначаване на държавен служител на свободната длъжност „Старши експерт” в отдел „Икономически, финансови и административни въпроси на ООН”, дирекция „ООН и сътрудничество за развитие” – една щатна бройка.**

**„Старши експерт”** в отдел **„Икономически, финансови и административни въпроси на ООН”**, дирекция **„ООН и сътрудничество за развитие”** – една щатна бройка.

**Описание на длъжността:** Допринася за осъществяване целите на българската външна политика и отстояване на националните интереси при многостранното сътрудничество по въпросите на устойчивото развитие, въпросите в компетентността на Втори комитет на Общото събрание на ООН и Икономическият и социален съвет на ООН, както и други организации от и извън системата на ООН.

**Размерът на основната заплата за длъжността** ще бъде определен от органа по назначаване, съгласно Вътрешните правила за работна заплата, в границите **от 460 лв. до 2050 лв.**

**Минимални и специфични изисквания, предвидени в нормативните актове за заемане на длъжността. Кандидатите следва:**

* Да са български граждани и да нямат друго гражданство, освен на държава–членка на Европейския съюз;
* Да притежават завършено висше образование с образователно-квалификационна степен „магистър” в една от следните професионални области: социална, хуманитарна, икономическа, техническа и др.
* Да владеят най-малко един чужд език;
* Да притежават компютърна грамотност: MS Office;
* Да не страдат от хронично психическо заболяване;
* Да притежават минимален професионален опит – 2 години, или минимален ранг за държавен служител – IV младши;
* Да отговарят на другите изисквания за заемане на държавна служба по чл. 7, ал. 1 и 2 от Закона за държавния служител.

**Начин на провеждане на конкурса:**

1. **Първи етап:**
* Писмена разработка на тема от обхвата на изискванията за длъжността.
1. **Втори етап:**
* Интервю.

**Необходими документи за участие в конкурса:**

1. Писмено заявление за участие в конкурса, съгласно Приложение № 2 към чл. 17, ал. 1 от Наредбата за провеждане на конкурсите за държавни служители;
2. Декларация от кандидата, че е български гражданин и няма друго гражданство освен на държава-членка на Европейския съюз, както и за обстоятелствата, че е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;
3. Копия от документи за придобита образователно-квалификационна степен „магистър” и допълнителна квалификация, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (Обн. - ДВ, бр. 69 от 22.08.2000 г., изм. и доп., ДВ, бр. 76 от 30.09.2016 г.);
4. Копия от документи, удостоверяващи владеенето на чужди езици (степента „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи, обн. ДВ., бр. 92 от 22.10.2013 г.);
5. Оригинал и копие на удостоверение, издадено вследствие на извършен преглед от специализирано психиатрично заведение, че кандидатът не страда от хронично психическо заболяване (оригиналът на удостоверението ще бъде върнат на кандидата след сверяване на верността на съдържанието с копието на документа); удостоверението следва да бъде издадено не по-късно от 6 (шест) месеца преди датата на подаване на заявлението;
6. Копия от документи, удостоверяващи продължителността на професионалния опит;
7. Декларация и/или сертификат за притежавани компютърни умения.

**Необходимите документи за участие в конкурса се подават лично или чрез пълномощник в Министерството на външните работи, гр. София, ул. „Александър Жендов” № 2, дирекция „Човешки ресурси”, стая 304, от 14.00 до 16.30 часа.**

**Документите се подават в 14-дневен срок от публикуване на обявлението за конкурса.**

Мястото за поставяне на обявлението и обявяване на списъците и други съобщения във връзка с конкурса, е **Пропускът за посетители** на Министерството на външните работи, гр. София, ул. „Александър Жендов” № 2 и на **интернет-страницата на МВнР.**